Proiect

|  |  |  |
| --- | --- | --- |
|  |  |  |
| **GUVERNUL REPUBLICII MOLDOVA****H O T Ă R Î R E nr**.**\_\_\_\_\_\_\_** **din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Chișinău** |

**privind aprobarea Regulamentului de administrare a**

**Fondului Ecologic Național**

În temeiul art. 85 alin. (1) din Legea nr. 1515/1993 privind protecția mediului înconjurător (Monitorul Parlamentului Republicii Moldova, 1993, nr. 10, art. 283) cu modificările ulterioare, Guvernul HOTĂRĂŞTE:

1. Se aprobă Regulamentul de administrare a Fondului Ecologic Național, conform anexei.
2. La punctul 3 din Hotărârea Guvernului nr.549/2018 cu privire la constituirea, organizarea şi funcţionarea Agenţiei de Mediu (Monitorul Oficial al Republicii Moldova, 2018, nr.210-223, art.603), cu modificările ulterioare, cifrele “136” se substituie cu cifrele “125”.
3. Hotărîrea Guvernului nr. 695/2017 cu privire la organizarea şi funcţionarea Ministerului Agriculturii, Dezvoltării Regionale și Mediului (Monitorul Oficial al Republicii Moldova, 2017, nr. 322-328, art. 797) cu modificările ulterioare, se modifică după cum urmează:
4. la punctul 2 din Hotărîre, cifrele „121” se substituie cu cifrele „127”;
5. în Anexa nr. 2:
6. poziţia „Serviciul fonduri de dezvoltare” şi poziția „Serviciul managementul proiectelor de mediu” se exclud;
7. după poziția ” Direcţia politici de management integrat al resurselor de apă” se completează cu următoarele poziţii:

”Direcția managementul proiectelor finanțate din Fondul Ecologic Național

Serviciul planificare și raportare al Fondului Ecologic Național

Serviciul verificare și monitorizare a proiectelor Fondului Ecologic Național”;

1. anexa nr.3 va avea următorul cuprins:

Anexa nr.3

la Hotărîrea Guvernului nr.695/2017

Organigrama aparatului central al

Ministerului Agriculturii, Dezvoltării Regionale și Mediului



1. Ministerul Agriculturii, Dezvoltării Regionale şi Mediului va înainta Guvernului propuneri de redistribuire între programele Ministerului Agriculturii, Dezvoltării Regionale şi Mediului a alocaţiilor aprobate în Legea bugetului de stat pentru anul 2020 nr.172/2019 în legătură cu transmiterea unităţilor de personal din cadrul Agenţiei de Mediu.
2. Hotărîrea Guvernului nr. 988/1998 despre aprobarea Regulamentului privind fondurile ecologice (Monitorul Oficial al Republicii Moldova, 1998, nr. 92-93, art. 962) cu modificările ulterioare, se abrogă.

**Prim-ministru**

Contrasemnează:

Ministrul agriculturii, dezvoltării

regionale și mediului

Ministrul finanţelor

inistrublicii Moldova, 2018, 56i act permisiv, dacă o asemenea condiţie nu este stipulată expres

Anexă
la Hotărârea Guvernului

nr. \_\_\_\_\_din\_\_\_\_\_\_\_2020

**REGULAMENT**

**de administrare a Fondului Ecologic Național**

1. **DISPOZIŢII GENERALE**
	1. Prezentul Regulament (în continuare – Regulament) stabileşte cadrul instituţional de administrare al Fondului Ecologic Naţional (în continuare – FEN).
	2. Mijloacele FEN se utilizează în limitele alocaţiilor aprobate anual prin Legea bugetului de stat și sunt destinate exclusiv pentru finanțarea proiectelor în domeniile stipulate la art. 84 din Legea nr. 1515/1993 privind protecția mediului înconjurător.
	3. FEN se gestionează de către Ministerul Agriculturii, Dezvoltării Regionale şi Mediului (denumită în continuare MADRM), prin intermediul Consiliului de Administrare al FEN (în continuare - Consiliul FEN), în conformitate cu Regulamentul.
	4. În sensul Regulamentului, se utilizează următoarele noțiuni:
2. *plan operaţional anual* - plan de finanţare pe programe/subprograme în domeniile stipulate la art. 84 din Legea nr. 1515/1993 şi în conformitate cu Legea bugetului de stat pentru anul bugetar respectiv;
3. *cofinanţare* – asigurare din partea solicitantului a surselor proprii (cheltuieli eligibile și neeligibile) necesare realizării proiectului.
4. *contract de finanțare –* contract administrativ încheiat între MADRM și beneficiar, prin care MADRM oferă mijloace financiare nerambursabile şi neimpozabile din FEN pentru toată perioada de implementare a proiectului, iar beneficiarul se obligă să le utilizeze exclusiv pentru implementarea proiectului.
5. *beneficiar* - persoana juridică de drept public sau de drept privat al cărui proiect a fost aprobat de către Consiliul FEN şi cu care a fost încheiat un contract de finanţare.
	1. Planul operaţional anual se aprobă în termen de 30 de zile de la publicarea în Monitorul Oficial al Republicii Moldova a Legii bugetului de stat pentru anul bugetar respectiv.
	2. Modelele formularelor de aplicare, descrierea procedurilor de recepţionare, examinare, evaluare, aprobare/respingere/restituire a proiectului, de încheiere şi executare a contractului, monitorizare, autorizare spre plată a mijloacelor financiare FEN către beneficiar se aprobă prin ordinul ministrului agriculturii, dezvoltării regionale și mediului.
6. **CADRUL INSTITUȚIONAL DE ADMINISTRARE AL FEN**
	1. FEN este administrat de către Consiliul FEN, organ colegial fără personalitate juridică, constituit din 7 membri, în următoarea componenţă:
7. ministrul agriculturii, dezvoltării regionale și mediului;
8. secretarul de stat al MADRM în domeniul protecției mediului și resurselor naturale;
9. reprezentantul Ministerului Finanţelor;
10. reprezentantul Ministerului Economiei și Infrastructurii;
11. reprezentantul Cancelariei de Stat;
12. reprezentantul Congresului Autorităților Locale din Moldova;
13. reprezentantul organizaţiilor neguvernamentale de mediu.
	1. Funcţia de preşedinte al Consiliului FEN este exercitată de către ministrul agriculturii, dezvoltării regionale și mediului. Funcţia de vicepreşedinte al Consiliului FEN este exercitată de către secretarul de stat al MADRM în domeniul protecției mediului și resurselor naturale.
	2. Componenţa nominală a Consiliului FEN se aprobă prin ordinul ministrului agriculturii, dezvoltării regionale și mediului.
	3. Preşedintele Consiliului FEN şi vicepreşedintele Consiliului FEN îşi exercită mandatul în Consiliul FEN pe perioada deţinerii funcţiei de demnitate publică. Mandatul celorlalţi membri ai Consiliului FEN se exercită pe un termen de 2 ani. Mandatul în cadrul Consiliului FEN se exercită personal.
	4. Reprezentantul organizațiilor neguvernamentale de mediu se desemnează prin decizia Forumului ONG-urilor de mediu. Decizia de desemnare a reprezentantului organizațiilor neguvernamentale de mediu în Consiliul FEN se prezintă MADRM în original, semnată de președintele Forumului ONG-urilor de mediu, însoțită de copia autentificată a procesului-verbal al ședinței.
	5. Mandatul membrului Consiliului FEN încetează înainte de termen în caz de:
14. renunţare la mandat prin notificarea scrisă a preşedintelui Consiliului FEN;
15. denunţare a mandatului de către instituţia care la delegat;
16. absenţă neîntemeiată de la trei şedinţe consecutive ale Consiliului FEN. Mandatul membrului se revocă de către Consiliul FEN.
	1. Consiliul FEN îndeplinește următoarele atribuţii:
17. adoptă şi modifică planul operaţional anual;
18. adoptă decizia de aprobare a proiectului spre finanţare sau după caz, de respingere a proiectului;
19. adoptă decizia cu privire la acceptarea sau respingerea cererii beneficiarului de a modifica contractul de finanțare;
20. pentru proiectele a căror perioadă de implementare depăşeşte un an bugetar, aprobă planul de finanțare în tranșe;
21. adoptă decizia cu privire la încetarea finanțării din contul mijloacelor FEN cu dispunerea restituirii de către beneficiar a mijloacelor alocate conform pct.56;
22. adoptă decizia cu privire la revocarea deciziei Consiliului FEN de aprobare a proiectului spre finanţare;
23. adoptă decizia cu privire la revocarea mandatului membrului Consiliului FEN;
24. examinează şi aprobă raportul anual privind utilizarea mijloacelor FEN, raportul trimestrial de monitorizare a contractelor de finanţare, raportul trimestrial de executare a bugetului FEN;
25. examinează şi propune MADRM să sesizeze autorităţile competente în cazul identificării situaţiilor de încălcare a prevederilor contractuale de către beneficiar;
	1. Preşedintele Consiliului FEN are următoarele atribuții:
26. convoacă ședințele Consiliului FEN şi stabileşte ordinea de zi;
27. conduce ședințele Consiliului FEN;
28. semnează deciziile şi procesele-verbale ale şedinţelor Consiliul FEN;
	1. În cazul imposibilităţii participării la şedinţă a președintelui Consiliului FEN, atribuţiile acestuia sunt îndeplinite de către vicepreşedintele Consiliului FEN.
	2. Activitatea membrilor Consiliului FEN nu este remunerată.
	3. Şedinţele Consiliului FEN se convoacă cu cel puţin 5 zile înainte de ziua desfăşurării, printr-o notificare scrisă destinată membrilor Consiliului FEN, la care se anexează ordinea de zi a şedinţei.
	4. Anunţul referitor la desfăşurarea şedinţei Consiliului FEN va fi plasat pe pagina web oficială a MADRM, conţinînd data, ora şi locul desfăşurării şedinţei Consiliului FEN, precum şi ordinea de zi a acesteia.
	5. Şedinţa Consiliului FEN se consideră deliberativă dacă la ea participă 5 membri ai Consiliului FEN. Deciziile se adoptă cu votul a cel puţin 5 membri ai Consiliului FEN.
	6. Dacă un membru al Consiliului în procesul adoptării deciziei, are o opinie separată, aceasta se anexează la decizie.
	7. Ședința Consiliului FEN se consemnează în proces-verbal. Procesul-verbal se semnează de către membrii Consiliului FEN și de către secretarul ședinței.
	8. La şedinţa Consiliului FEN pot fi invitaţi la iniţiativa preşedintelui sau vicepreşedintelui Consiliului FEN, persoane calificate care posedă cunoştinţe şi pot să formuleze concluzii în specialitatea pe care o reprezintă, în funcţie de tematica proiectelor supuse discuţiilor. Concluziile expuse au caracter de recomandare şi nu sunt obligatorii pentru Consiliul FEN.
	9. Şedinţele Consiliului FEN sunt publice, iar participarea persoanelor terţe se realizează cu respectarea prevederilor Legii nr.239/2008 privind transparenţa în procesul decizional (Monitorul Oficial al Republicii Moldova, 2008, nr.215-217 art.798).
	10. Deciziile Consiliului FEN pot fi contestate în condiţiile stabilite de Codul administrativ al Republicii Moldova nr.116/2018 (Monitorul Oficial al Republicii Moldova, 2018, nr.309-320, art.466).
	11. MADRM prin intermediul Direcției managementul proiectelor finanțate din Fondul Ecologic Național (în continuare Direcția FEN), realizează următoarele activități:
29. asigură lucrările de secretariat în cadrul Consiliului FEN;
30. elaborează şi prezintă Consiliului FEN spre aprobare proiectul planului operaţional anual;
31. elaborează proiectul de modificare a planului operaţional anual aprobat;
32. elaborează raportul anual privind utilizarea mijloacelor FEN, raportul trimestrial de executare a bugetului FEN şi asigură publicarea acestora pe pagina web oficială a MADRM;
33. organizează recepționarea proiectelor depuse de solicitanţi, verifică eligibilitatea proiectului, evaluează proiectele cu suportul subdiviziunilor structurale ale MADRM și prezintă Consiliului FEN spre examinare lista proiectelor evaluate și lista proiectelor restituite;
34. după caz, notifică Consiliul Concurenței cu privire la proiectele care urmează a fi finanţate din FEN;
35. comunică instituţiei delegatare decizia Consiliului FEN cu privire la revocarea mandatului membrului Consiliului FEN, în termen de 5 zile de la adoptare;
36. comunică solicitantului decizia Consiliului FEN cu privire la acceptarea, restituirea sau respingerea proiectului, în termen de 15 zile de la adoptare;
37. asigură încheierea contractului de finanțare;
38. verifică și autorizează plăţile către beneficiari;
39. monitorizează implementarea proiectului și respectarea prevederilor contractului de finanțare de către beneficiar.
40. **CONDIŢIILE DE ELIGIBILITATE ŞI FINANŢARE**
	1. Sunt pasibili de a beneficia de mijloacele FEN solicitanţii care îndeplinesc cumulativ următoarele condiţii:
		1. este persoana juridică de drept public sau de drept privat înregistrată în modul corespunzător;
		2. nu se află în proces de insolvabilitate ca urmare a hotărîrii judecătoreşti;
		3. nu deţine statut de beneficiar al unui contract de finanțare din mijloacele FEN în curs de implementare;
		4. nu înregistrează creanțe față de MADRM.
	2. La momentul depunerii proiectului, solicitantul va prezenta un extras din Registrul de stat al persoanelor juridice privind starea persoanei juridice (pasivă, inactivă; licenţele eliberate, suspendate, retrase sau anulate; interdicţiile aplicate de instanţele judecătoreşti şi executorii judecătoreşti; punerea în gaj a părţii sociale din capitalul social) eliberat de instituţia autorizată.
	3. Nu sunt eligibile următoarele categorii de cheltuieli pentru:
41. arenda, locaţiunea, cumpărarea bunurilor imobile;
42. plata taxei pe valoare adăugată;
43. cheltuieli administrative;
44. costurile de schimb valutar, taxele şi pierderile ocazionate de schimburile valutare;
	1. Acordarea mijloacelor FEN se efectuează cu respectarea Legii nr.139/2012 cu privire la ajutorul de stat (Monitorul Oficial al Republicii Moldova, 2012, nr. 166-169a, art.565).
	2. Pentru proiectul a cărui durată de implementare depăşeşte un an bugetar, finanţarea din contul mijloacelor FEN se efectuează în tranşe.
	3. Beneficiarul selectat pentru încheierea contractului de finanţare, achiziţionează lucrările, serviciile sau bunurile în conformitate cu Legea nr.131/2015 privind achizițiile publice (republicată în Monitorul Oficial al Republicii Moldova, 2018, nr. 424-429 art. 666).
	4. Mijloacele FEN nu pot acoperi alte cheltuielile decît cele incluse în proiectul aprobat de către Consiliul FEN.
	5. Contribuţia financiară a beneficiarului reprezintă 10 % din costul total al proiectului.
	6. Mijloacele FEN se acordă beneficiarului confom planului de finanţare prevăzut în contractul de finanţare, după prezentarea de către beneficiar a documentelor confirmative ce dovedesc transferarea mijloacelor financiare, contribuţie proprie în mărime de 10 % din costul total al proiectului, către operatorul economic.
45. **PROCESUL DE RECEPŢIONARE, EXAMINARE,**

**EVALUARE ŞI RESTITUIRE /APROBARE/RESPINGERE**

**A PROIECTULUI**

* 1. Depunerea proiectelor are loc în cadrul apelurilor anunţate de către MADRM, în baza ordinului ministrului, care se publică pe pagina web oficială a MADRM.
	2. Ordinul privind apelul de depunere a proiectelor va conţine cel puțin următoarele informații:
1. domeniul proiectului;
2. data-limită pentru depunerea proiectelor;
3. modul în care poate fi accesată documentaţia standard;
	1. La depunerea proiectului solicitantul primeşte confirmarea care atestă recepţionarea dosarului de către MADRM.
	2. În termen de 10 zile lucrătoare de la data recepţionării proiectului, MADRM verifică eligibilitatea proiectului. În cazul în care se constată, că la proiectul depus lipsesc formularele prevăzute în documentaţia standard, sau formularul/formularele sunt incomplete sau conțin erori tehnice de calcul, solicitantului i se acordă un termen de 5 zile pentru lichidarea neajunsului.
	3. MADRM restituie proiectul:
		1. depus după termenul-limită de aplicare;
		2. în cazul în care nu a înlăturat temeiurile de restituire prevăzute pct.38;
		3. nu corespunde prevederilor pct.26 sau pct.28;
	4. Proiectele eligibile se supun evaluării în baza unei fişe de evaluare, prin atribuirea punctajului.
	5. Fişele de evaluare a proiectelor se aprobă prin ordinul ministrului agriculturii, dezvoltării regionale şi mediului şi se publică în Monitorul Oficial al Republicii Moldova.
	6. Termenul de evaluare a proiectului este de:

a) 60 de zile pentru proiectele care implică investiţii capital;

b) 30 de zile pentru celelalte tipuri de proiecte.

* 1. Direcţia FEN elaborează un clasament al proiectelor evaluate şi divizate pe domeniile stipulate la art. 84 din Legea nr. 1515/1993, în ordinea descrescătoare a punctajului de evaluare.
	2. Proiectele evaluate se prezintă Consiliului FEN pentru examinare, însoţite de fişele de evaluare şi clasament.
	3. Se acceptă spre finanţare proiectele în ordinea clasamentului obţinut la evaluare în limita mijloacelor financiare prevăzute în planul operațional anual.
	4. Lista proiectelor aprobate spre finanțare va cuprinde informații cu privire la: numele beneficiarului, titlul și scopul proiectului, durata proiectului, costurile totale ale proiectului, contribuția financiară FEN la proiect, contribuția financiară a beneficiarului.
	5. Proiectele examinate de Consiliul FEN, dar care nu au acoperire financiară, se reexaminează pînă la 30 septembrie a anului de depunere.
	6. Proiectele reexaminate de Consiliul FEN, care nu se încadrează în limita mijloacelor financiare nevalorificate se resping.
	7. Lista proiectelor respinse/restituite va cuprinde informații cu privire la: numele solicitantului, titlul proiectului, temeiul de respingerea/restituirea acestuia.
	8. Lista proiectelor aprobate spre finanțare şi lista proiectelor respinse/restituite se semnează de către membrii Consiliului FEN şi secretarul şedinţei.
1. **ÎNCHEIEREA ȘI EXECUTAREA**

**CONTRACTULUI DE FINANȚARE**

* 1. Contractul de finanțare va reglementa clauze generale cu privire la:
1. Titlul proiectului care se finanțează;
2. Termenul limită de implementare a proiectului;
3. Valoarea totală a proiectului;
4. Cuantumul finanțării din contul mijloacelor FEN;
5. Cuantumul contribuției beneficiarului;
6. Obligațiile și drepturile părților contractante;
7. Planul de finanțare şi condiţiile de plată a mijloacelor FEN;
8. Graficul de implementare a proiectului, cerințele și termenii de raportare a progresului și monitorizarea implementării proiectului;
9. Răspunderea beneficiarului pentru pentru încălcarea condiţiilor contractuale;
10. Modificarea și rezoluțiunea contractului;
11. Lista anexelor.
	1. Pe durata contractului de finanțare, părțile pot conveni modificarea clauzelor sau anexelor acestuia, prin act adiţional. În acest sens, propunerea de modificare a contractului adresată Consiliului FEN va fi însoțită de documente justificative.
	2. Prelungirea termenului de implementare a proiectului sau modificarea graficului de implementare a proiectului, se acceptă în cazul în care:
		1. MADRM a întîrziat plata mijloacelor financiare conform planului de finanțare în tranşe;
		2. A survenit un impediment în afara controlului beneficiarului şi dacă beneficiarului nu i se putea cere în mod rezonabil să evite sau să depăşească impedimentul ori consecinţele acestuia, în sensul art.904 din Codul Civil nr.1107/2002 (republicat în Monitorul Oficial al Republicii Moldova, 2019, nr.66-75, art.132).
	3. Nu se admite modificarea contractului de finanțare în vederea majorării cuantumului finanțării din contul mijloacelor FEN.
	4. În perioda de implementare a proiectului, finanțarea din contul mijloacelor FEN încetează, iar sumele alocate din contul mijloacelor FEN se restituie de către beneficiar, iar MADRM are dreptul la rezoluţiunea contractului de finanţare, în conformitate cu prevederile Codului Administrativ nr.116/2019, în următoarele cazuri:
		1. neexecutarea de către beneficiar a graficului de implementare a proiectului stabilit în contractul de finanțare, dacă nu se aplică situațiile de la pct.53;
		2. neprezentarea în termenii stabiliți în contractul de finanțare a rapoartelor de progres, dacă nu se aplică situațiile de la pct.53;
		3. utilizarea mijloacelor FEN contrar destinaţiei pentru care au fost transferați, fapt constatat în urma controalelor efectuate de către organele abilitate;
	5. Rezoluțiunea contractului de finanțare de la pct.55 se exercită de către MADRM prin declaraţie scrisă notificată beneficiarului în termen de 30 de zile de la constatarea temeiului de rezoluțiune.
	6. După finalizarea proiectului, Beneficiarul este obligat să instaleze un panou informativ cu mențiunea că proiectul a fost implementat cu suportul financiar al FEN cu indicarea cuantumului mijloacelor FEN alocate.
12. **RAPORTAREA ACTIVITĂŢII FEN**
	1. Raportul anual privind utilizarea mijloacelor FEN se aprobă pînă la 25 martie a următorului an bugetar şi include cel puțin următoarele informații:
		1. informația succintă privind politica de finanțare a FEN;
		2. rezumatul planului operațional anual și procedurile realizate cu privire la administrarea FEN;
		3. informații și date cu privire la cheltuielile FEN, pe domenii de cheltuieli, categoriile de beneficiari și proiectul finanțat;
		4. listele complete ale proiectelor finanțate de către FEN în perioada de raportare, inclusiv informații succinte pentru fiecare proiect;
		5. informația cu privire la realizările majore ale FEN în perioada de raportare, inclusiv date cu privire la efectele de mediu/conservare obținute, precum și efectele economice/de angajare obținute grație sprijinului acordat de FEN;
		6. informația cu privire la schimbările scontate la nivel de politici operaționale ale FEN, mediul operațional al FEN, dar și provocările pe termen lung ale FEN.
	2. Raportul anual privind utilizarea mijloacelor FEN, raportul trimestrial de executare a bugetului FEN, actele prevăzute la pc.5, pct.6, pct.9, pct.50 se publică pe pagina web oficială a MADRM în termen de 5 zile de la adoptare.